hijze vand datter de joffr gheen schade af en gecrighe It sal de
joff hebben tot hevren pfijte de voirte en tduyfhuys metten
talle dair onderstaende ende de duyven dair op zijnde mair
de wyn sal dairaf tduyven mest behouden It sal de wyn
alle jaire moegen zayen voe de joff en voer hem te deylen
vier of vijf moelevate lijnsaets tot vlasse en dat vlas sal de
wyn doen wyeden slijten ende roeten ende opdroeghen zonder
der joff cost en dan deylen en de wyn sal de bollen behouden
om dat hij den saet alle jaire oft hijt besaeyde soude moeten
leven uutgenomen ten iersten jaire zo sal de joff den zaet
half leven ende niet meer Ende es van desen bevorwerd
zo verre de wyn dit lijnsaet aldus eens besaeyde dat hijt voerts
alle jaire zijnen termijn langh also soude moeten bliven besayende
It sal de voirs wyn alle jaire den voirs termijn duende xxv
levender poten bynnen der maend van merte moeten setten
dairt der joff gelieven sall en wairt dat dair enighe boome
verdroeghden die niet en dochten te vertymen die soude de
wyn hebben en voer elken verdroeghden boom soude hij wed
moeten setten twee levende poten vanden selven zape elke van
eenen stuv It sal de voirs wyn ten eynde van zine tmijne
tsijnen afscheidene alle de lande laten gelijc hijze vand tsine
aencomene te weten een block geheten de vroente besaeyt met
claerd tarwen en noch vi dachmail oic besaeyt met claerd
tarwen all op vier getidege voren Ende alle dander land va
dien arde tot omtrint vii boend met rogge besaeyt op vier
getidege voren en zess dachmail dairaf gemest It den zomer
art houdende omtrint neghen boender sal de voirs wyn besaeyt
laten te weten de iiii boender dairaf vanden besten lande met
ghersten op iii getidege voren en dander iiii boende dairaf
met evenen op twee getidege voren en de brake sal hij laten
sal eens omgedaen It sal de wyn de boegairde en de beemde
die hij houdt laten tsijnen afscheiden vanden termijne voirscr
wail beheymt ende bevreedt met ouden en met neuwen tuynen
te weten den thuyn voer aen thof tusschen gtruyden smeets ende
tveken ende vanden vekent voirt tot aende voirte vanden hove vorscr
met eenen edere om den ouden thuyn ende voirt al omgaens thof
wail beheymt met dorven ende met bremen en tuschen katlinen
boegairts goede en svoirs goirds goede eenen nuwen thuyn also